Diari Oficial de la Generalitat Valenciana


Sumari del DOGV 5535, del 15-06-2007 (2007/7732)

RESOLUCIÓ de 24 de maig de 2007, de la directora general de Teatres de la Generalitat Valenciana, per la qual es convoquen beques de formació per a personal tècnic i de gestió d'arts escèniques per a l'any 2007.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7732


Data del document
:   24-05-2007

Organisme emissor
:   Teatres de la Generalitat Valenciana

Tipus de document
:   Resolució

Descriptors 

:   * Teatres de la Generalitat Valenciana
    * assignació per estudis
    * professió de la informàtica
    * suport econòmic
    * ajuda pública
    * professió artística
    * personal de serveis

RESOLUCIÓ de 24 de maig de 2007, de la directora general de Teatres de la Generalitat Valenciana, per la qual es convoquen beques de formació per a personal tècnic i de gestió d'arts escèniques per a l'any 2007. [2007/7732]
Teatres de la Generalitat Valenciana (TGV) és una entitat de dret públic amb personalitat jurídica pròpia i plena capacitat d'obrar per al compliment dels seus fins, entre els quals hi ha el desplegament i l'execució de la política cultural de la Generalitat en el camp de les arts escèniques, i molt especialment en els sectors de teatre i dansa, tal com establix el Decret 36/1994, de 21 de febrer, del Govern valencià, pel qual s'aprova el reglament orgànic i funcional de l'ens públic Teatres de la Generalitat Valenciana (DOGV núm. 2227, de 15.03.1994).
Entre les funcions assignades a Teatres de la Generalitat Valenciana estan el foment de les arts escèniques i la promoció de companyies i grups teatrals, el desplegament i la promoció de qualsevol tipus d'actuacions teatrals i de dansa, festivals i certàmens, i el suport a la creativitat escènica i la seua difusió, la cooperació amb altres agents i entitats culturals en el sector de les arts escèniques d'àmbit públic o privat, així com totes aquelles activitats que, en general, directament o indirectament, estiguen relacionades amb les funcions anteriors.
En el marc del desplegament i del compliment d'estos objectius, la Direcció General de TGV convoca la concessió de beques perquè jóvens que han conclòs els seus estudis puguen accedir a l'especialització de pràctiques professionals, segons que disposa el Decret 108/1992, de 6 de juliol, del Govern valencià, pel qual es regula la concessió de beques.
En virtut d'això, i fent ús de les atribucions que em conferix l'article nové del Decret 36/1994, de 21 de febrer (DOGV núm. 2.227, de 15.03.1994), i de conformitat amb el que establixen el Decret 108/1992, de 6 de juliol, del Govern valencià, pel qual es regula la concessió de beques, i la Llei 38/2003, de 17 de novembre, general de subvencions, resolc:
Primer
Convocar un concurs públic per a la concessió de quatre beques de formació a personal tècnic i de gestió d'arts escèniques l'any 2007, les quals s'han de dur a terme en l'estructura organitzativa de Teatres de la Generalitat Valenciana.
Segon
Aprovar les bases que s'adjunten com annex I, les quals han de regir esta convocatòria, i el model de sol·licitud, inclòs com annex II.
Tercer
La dotació econòmica de les beques és sufragada a càrrec del capítol IV, línia de subvenció SE000049 del pressupost de TGV per a l'exercici 2007, per un import global màxim de 20.000 euros.
Quart
La present resolució produirà efectes el mateix dia de la publicació en el Diari Oficial de la Comunitat Valenciana.
Segons el que disposen els articles 107, 116, 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra la present resolució, que posa fi a la via administrativa, es pot presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació, sense perjuí de la utilització de qualsevol altra via que es considere oportuna:
a) El recurs de reposició ha d'interposar-se davant de la directora general de Teatres de la Generalitat Valenciana en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.
València, 24 de maig de 2007. La directora general de Teatres de la Generalitat Valenciana: Inmaculada Gil Lázaro
ANNEX I
Bases per a la concessió de quatre beques de formació a personal tècnic i de gestió d'arts escèniques l'any 2007.
Primera. Objecte i modalitats de la convocatòria
1. L'objecte d'esta convocatòria és la concessió de beques de formació per a la realització de pràctiques en l'equip tècnic i de gestió de Teatres de la Generalitat Valenciana als aspirants que complisquen els requisits indicats en les presents bases.
2. Es convoquen un total de quatre beques, d'acord amb les modalitats següents:
a) Una beca de formació de tècnic elèctric d'escenari (classe TE).
b) Una beca de formació d'informàtica de gestió aplicada a la gestió artística (classe IN).
c) Una beca de formació, producció i distribució d'arts escèniques (classe PR).
d) Una beca de formació de regidoria i vestuari d'escenari (classe RV).
3. Les persones seleccionades han de fer les pràctiques formatives objecte d'esta convocatòria en qualsevol dels centres de treball on duguen a terme la seua comesa els equips tècnics i de gestió de TGV, o, en cas de gires, en qualsevol altra sala o teatre en què presten els seus servicis.
Segona. Duració i import de les ajudes
El període realització de les beques comprendrà des de la data indicada en la resolució d'adjudicació fins al 31 de desembre de l'any 2007.
Les beques per al 2007 estan dotades amb un import global màxim de 20.000 euros.
Tercera. Requisits
Les beques objecte d'esta convocatòria s'han d'adjudicar per mitjà d'un concurs entre els diversos aspirants que complisquen els requisits següents i els acrediten documentalment:
a) Tindre la nacionalitat espanyola o d'algun altre estat membre de la Unió Europea i el veïnatge administratiu en qualsevol municipi de la Comunitat Valenciana.
b) Requisits acadèmics:
- Classe TE: cicle formatiu superior: família electricitat electrònica.
- Classe IN: diplomatura en biblioteconomia i documentació.
- Classe PR: màster en gestió cultural o diplomatura equivalent.
- Classe RV: cicle formatiu superior: família tèxtil, confecció i pell.
c) Només poden participar-hi els aspirants que hagen obtingut el títol exigit en cada modalitat l'any 2001 i els següents.
d) No podran obtindre la condició de beneficiàries les persones sol·licitants que incórreguen en les prohibicions establides en l'article 13 de la Llei 38/2003, de 17 de novembre, general de subvencions (BOE 18.11.2003).
Quarta. Presentació de sol·licituds i documentació que cal aportar
1. El termini de presentació de sol·licituds és de quinze dies hàbils a comptar des de l'endemà de la publicació de la present convocatòria en el Diari Oficial de la Comunitat Valenciana.
2. Les sol·licituds s'han de dirigir a Teatres de la Generalitat Valenciana i s'han de presentar en el registre de TGV (Teatre Principal, carrer Poeta Querol, s/n, 4ª planta) o per qualsevol dels mitjans previstos en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3. Les sol·licituds s'han de formalitzar segons el model que figura com a annex II de la present resolució, i han d'incloure els documents següents:
a) Fotocòpia del DNI o passaport.
b) Certificat d'empadronament.
c) Currículum firmat i datat per la persona sol·licitant.
d) Certificat acadèmic oficial que acredite que s'ha aconseguit la titulació corresponent i on consten les qualificacions obtingudes per assignatura.
e) Tota la documentació que es considere pertinent adjuntar i siga compatible amb els mèrits avaluables indicats en la base sisena.
f) Declaració de no tindre cap relació laboral que supose una activitat similar o que impedisca el compliment de les obligacions com a becari, així com de no gaudir de cap altra beca per a la mateixa activitat o similar.
g) Certificats acreditatius d'estar al corrent en el compliment de les obligacions tributàries i amb Seguretat Social, i, a més, la documentació acreditativa de tindre cobertura sanitària. En el cas de no estar ni haver estat obligat a complir les obligacions tributàries i amb la Seguretat Social en el període anterior de dotze mesos, n'hi haurà prou amb presentar una declaració responsable.
4. Tota la documentació ha de ser original o estar degudament confrontada; sense este requisit no serà tinguda en compte.
5. Si la sol·licitud no conté totes les dades exigides o hi falta documentació acreditativa, es requerirà la persona interessada perquè, en el termini de deu dies hàbils, corregisca estos defectes, amb la indicació que si no ho fa, es considerarà que ha desistit de la seua petició, després de dictar la resolució corresponent, d'acord amb el que establixen els articles 42 i 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Cinquena. Comissió de valoració
1. Per a la valoració dels mèrits de les persones sol·licitants s'ha de constituir una comissió de valoració. La comissió ha d'adaptar el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de règim jurídic de les administracions públiques i del procediment administratiu comú.
Ha d'estar presidida per la directora general de TGV, o persona en qui delegue. A més, ha d'estar integrada, com a vocals, pel cap de producció de TGV, el cap dels servicis tècnics de TGV, un tècnic de gestió cultural i el cap de gestió de personal de TGV, que actuarà com a secretari, amb veu i vot.
En cas d'absència justificada d'algun membre de la comissió, serà substituït per un suplent designat per la Direcció General de TGV.
2. La comissió podrà ser assessorada, en tot cas, per personal tècnic o professional i disposarà de facultats per a realitzar per mitjà dels seus membres totes les comprovacions que consideren necessàries per a la qualificació dels mèrits adduïts, així com una prova pràctica, si ho creuen oportú.
Sisena. Barem
1. Els mèrits, que necessàriament han d'acreditar-se amb la presentació de documents originals o còpies compulsades, seran avaluats per la comissió de valoració d'acord amb el barem següent:
a) Expedient acadèmic personal, de 0 a 10 punts.
b) Realització de cursos especialitzats en institucions oficials que tinguen relació amb l'àrea de la beca, de 0 a 10 punts.
c) Experiència en treballs similars, de 0 a 10 punts.
d) Altres mèrits relacionats amb la matèria objecte d'esta convocatòria que puguen al·legar-s'hi, de 0 a 10 punts.
e) Coneixement d'idiomes, màxim 2 punts.
Una vegada valorades estes dades, la comissió farà una preselecció dels candidats que hagen obtingut un mínim de 15 punts. Les sol·licituds que no arriben al mínim de 15 punts en la valoració dels mèrits indicats, seran desestimades tant per a la concessió de les beques com per a ser tingudes en compte a l'hora d'elaborar les borses de reserva.
2. Finalitzada la preselecció, la comissió haurà de convocar, com a mínim, els tres sol·licitants de cada modalitat que hagen obtingut la major puntuació en la fase de valoració de mèrits a la realització d'una entrevista, en la qual es valorarà l'aptitud i la capacitat dels candidats. La comissió valorarà els resultats de l'entrevista fins a un màxim de 10 punts.
Setena. Resolució del procediment i publicació
1. Finalitzat el procés de valoració, la comissió elevarà la proposta de concessió de beques a la directora general de TGV, que resoldrà la convocatòria i adjudicarà les beques i l'import brut en el termini de tres mesos comptats des de la publicació de la present convocatòria en el Diari Oficial de la Comunitat Valenciana.
Si la resolució corresponent a esta convocatòria no es dictara ni es notificara en el termini previst, la sol·licitud es consideraria desestimada.
Així mateix, la comissió de valoració podrà proposar que es declaren desertes una o diverses beques si, segons el seu parer, no hi ha aspirants amb prou mèrits per a l'adjudicació, així com la concessió d'una segona beca en qualsevol de les modalitats, atenent la idoneïtat dels candidats i la disponibilitat pressupostària.
2. Els candidats preseleccionats que no hagen sigut proposats podran integrar una borsa de reserva a l'efecte de cobrir les vacants que es produïsquen per renúncia o revocació.
3. La resolució de la convocatòria s'ha de publicar en el Diari Oficial de la Comunitat Valenciana en els termes previstos en l'article 18 de la Llei general de subvencions.
Huitena. Incompatibilitat de la beca
La beca és incompatible amb altres beques concedides per a la mateixa activitat o similar. Així mateix, està subjecta al règim d'incompatibilitats de la Llei 53/1984, de 26 de desembre.
Novena. Obligacions de les persones beneficiàries
Les persones beneficiàries de les beques estan obligades a:
a) Realitzar les activitats de formació que els encomanen; a este efecte, hauran de romandre als locals de l'ens durant la vigència de la beca i en l'horari habitual. Les activitats s'hauran d'adequar a la formació de les persones becades i en cap cas substituiran les tasques ordinàries de l'ens.
b) Sotmetre's a les actuacions de comprovació de TGV, així com qualsevol altra comprovació i control financer que puguen realitzar els òrgans de control competents, aportant tota la informació requerida en l'exercici de les actuacions anteriors.
c) Procedir al reintegrament dels fons percebuts en els casos previstos en l'article 37 de la Llei 38/2003, de 17 de novembre, general de subvencions.
d) Comunicar a TGV l'obtenció d'altres beques per a la mateixa finalitat, procedents d'altres administracions o ens públics o privats, així com qualsevol altre punt dels indicats en l'article 14 de la Llei general de subvencions.
Deu. Obligacions de TGV
Són obligacions de TGV respecte a les persones becades acollides a la present convocatòria:
a) Proporcionar-los el suport necessari i facilitar-los la utilització dels mitjans, instruments i equips necessaris per al normal desplegament de la seua activitat.
b) Designar un tutor o tutora per a la coordinació i orientació de l'activitat de la persona becada.
c) Vetlar pel desplegament adequat de la formació de la persona becada.
Onze. Forma de pagament
La forma de pagament serà mensual, per mitjà d'una transferència bancària, amb un informe previ favorable del tutor.
De la quantitat adjudicada a la persona beneficiària es deduirà l'impost sobre la renda de les persones físiques (IRPF) i qualsevol altre concepte que indique la llei.
El període mínim de beca que dóna dret a meritació econòmica és un mes natural. Si la persona becada renuncia a la beca abans de la finalització, se li abonarà la part proporcional, d'acord amb l'activitat realitzada.
Dotze. Situació de la persona beneficiària de la beca
La concessió i l'aprofitament de la beca no implica cap tipus de relació laboral amb TGV, ni significa cap compromís per a la incorporació posterior de la persona becada a la plantilla de l'entitat.
Tretze. Modificació de la resolució de concessió
Tota alteració de les condicions tingudes en compte per a la concessió de la subvenció, i, en tot cas, l'obtenció concurrent d'altres beques, subvencions o ajudes atorgades per altres administracions o ens públics o privats, o la realització de treballs o estudis que dificulten el compliment de la finalitat de la beca, poden donar lloc a la modificació i, si és el cas, la revocació de la resolució de concessió.
Catorze. Efectes de l'incompliment de les obligacions contretes
La concessió de la beca quedarà sense efecte, després de l'audiència amb la persona interessada, quan no es realitze l'activitat que en motivà la concessió, quan deixen de complir-se els requisits que s'hi van exigir o quan s'incomplisquen, sense causa que ho justifique, les condicions establides en la present convocatòria. Quan siga per causes justificades, s'abonarà la part proporcional.
El temps restant de prestació de la beca podrà ser exercit per la següent o successives persones integrants de la borsa de reserva, de conformitat amb l'orde resultant de la baremació i la disponibilitat pressupostària.
Quinze. Economies
Les economies que puguen produir-se per l'aplicació d'allò indicat en les presents bases o per renúncies que deixen vacant una beca, podran disposar-se, per mitjà d'una nova resolució de la Direcció General de TGV. La vacant la cobriran la següent o successives persones integrants de la borsa de reserva, de conformitat amb l'orde resultant de la baremació i la disponibilitat pressupostària, o s'incrementarà la quantitat concedida a alguna de les persones beneficiàries.
Setze. Reintegrament de la beca
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
a) Haver obtingut la beca sense complir les condicions exigides.
b) Incomplir la finalitat per a la qual ha sigut concedida la beca.
c) Incomplir les condicions imposades a la persona adjudicatària amb motiu de la concessió de la beca.